als_Latn dik_Latn sag_Latn
Anëtarja e Lëvizjes Vetëvendosje, Donika Kadaj-Bujupi e ka quajtur gabim vendimin e Aleancës për Ardhmërinë e Kosovës (AAK) që të bashkohej në një koalicion me Partinë Demokratike të Kosovës (PDK).
Ish-zyrtarja e lartë e AAK-së ka thënë se Ramush Haradinaj u bashkua me PDK-në atëherë kur i gjithë populli ishte kthyer kundër tyre.
“Në klanin ‘Pronto’ të gjithë janë humbës, këtë e konfirmoj edhe qytetari që votoj kundër këtij subjekti. Zoti Haradinaj iu bashkua këtij koncepti në momentin kur i gjithë populli ka qenë kundër, dhe po shihet se ku ka përfunduar”, ka thënë Kadaj-Bujupi në Klan Kosova.
Kadaj-Bujupi deklaroi se Haradinaj nuk mund të bëhet kryeministër i Kosovës, shkruan Insajderi.
“Është e pamundur të bëhet [kryeministër i Kosovës v.j] dikush që ka marrë një goditje të madhe për shkak të vendimeve të gabuara politike”, ka thënë ajo. /Insajderi.com
als_Latn als_Latn als_Latn als_Latn als_Latn